דמיטרי פרפיונוב

דמיטרי ולדימירוביץ' פרפיונוב או דמיטרו וולודימירוביץ' פרפיונוב (באוקראינית: Дмитро Володимирович Парфьонов, ברוסית: Дмитрий Владимирович Парфёнов  נולד ב-11 בספטמבר 1974) הוא כדורגלן עבר ומאמן אוקראיני-רוסי.

קריירה

כשחקן
כבוגר בית הספר לכדורגל של צ'רנומורץ אודסה הוא המשיך להתחנך במועדון, ושיחק במדי צ'רנומורץ במשך 7 עונות. במדיה זכה בגביע האוקראיני בכדורגל (1992, 1993/94), וסיים במקום השני בטבלת האליפות באוקראינה (1994/95, 1995/96) ועוד פעמיים סיים במקום השלישי (1992/93, 1993/94). הוא שיחק מספר חודשים בדנייפרו דנייפרופטרובסק ובשנת 1998 עבר לרוסיה.

ברוסיה הוא שיחק במדי ספרטק מוסקבה, עימה זכה ארבע פעמים רצופות באליפות רוסיה (בשנים 1998—2001) וזכה בגביע הרוסי בעונת 1997/98). הוא שיחק כקשר אחורי, אך לאחר פציעה שספג בשנת 2002, חלה נסיגה בקריירת המשחק שלו. בשנת 2005 עזב את ספרטק, ועבר לשחק במועדונים קטנים יותר, בהם, דינמו מוסקבה, חימקי, ארסנל קייב וסאטורן. הוא סיים את קריירת המשחק שלו במדי ארסנל טולה בעונת 2012, כאשר הקבוצה התמודדה בליגת הכדורגל החובבנית.

הוא הופיע במדי  18 פעם בשנים 1996—2004.

כמאמן
את קריירת האימון שלו החל במטה האימון של נבחרת רוסיה בכדורגל עד גיל 17 בשנת 2012. לאחר מכן אימן את מועדון הכדורגל טקסטילשצ'יק מהעיר איוואנובו ותחתיו התבסס המועדון כאחד ממועדוני הכדורגל החזקים בליגה השנייה ברוסיה.

הוא הסב את תשומת לבם של מנהלי קבוצת טוסנו ממחוז לנינגרד והוא מונה למאמן קבוצת הכדורגל טוסנו בשנת 2015, איתה זכה בגביע הלאומי והוביל את הקבוצה לזכייה בגביע הרוסי בכדורגל ולהעפלה לליגת העל הרוסית בכדורגל, מה שסייע לו בהמשך להתמנות למאמן בקבוצת אורל, איתה העפיל לגמר הגביע הרוסי בכדורגל שנה לאחר שזכה בטורניר עם טוסנו ובכך העפיל לגמר הגביע פעם שנייה ברציפות. בעונת 2019/2020 התפטר משלא הצליח לשחזר את ההישג.

תארים

כשחקן
 אליפות רוסיה: 1998, 1999, 2000, 2001
 הגביע הרוסי בכדורגל: 1998
 הגביע האוקראיני: 1992, 1994

כמאמן
 הגביע הרוסי בכדורגל: 2018

קישורים חיצוניים

הערות שוליים

בלמי כדורגל אוקראינים
כדורגלנים אוקראינים
בלמי כדורגל רוסים
כדורגלנים רוסים
מאמני כדורגל רוסים
מאמני כדורגל אוקראינים
כדורגלני ספרטק מוסקבה
כדורגלני דינמו מוסקבה
כדורגלני סאטורן
כדורגלני ארסנל קייב
כדורגלני ארסנל טולה
כדורגלני צ'רנומורץ אודסה
כדורגלני חימקי
כדורגלני נבחרת אוקראינה
מאמני ארסנל טולה
אודסה: כדורגלנים
רוסים שנולדו ב-1974
אוקראינים שנולדו ב-1974